**SPECIALIEJI REIKALAVIMAI SOCIALIO DARBUOTOJO (DARBUI SU SOC.BŪSTŲ GAVĖJAIS) PAREIGYBEI**

1. Darbuotojas, einantis šias pareigas, turi atitikti šiuos specialius reikalavimus:

1.1. asmuo, įgijęs socialinio darbo kvalifikacinį (profesinio bakalauro, bakalauro, magistro) laipsnį arba baigęs socialinio darbo studijų krypties programą ir įgijęs socialinių mokslų kvalifikacinį (profesinio bakalauro, bakalauro, magistro) laipsnį, arba

1.2. asmuo, iki 2014 m. gruodžio 31 d. įgijęs kitą kvalifikacinį (profesinio bakalauro, bakalauro, magistro) laipsnį ir socialinio darbuotojo kvalifikaciją ar baigęs socialinio darbo studijų programą, ar socialinės apsaugos ir darbo ministro nustatyta tvarka baigęs socialinio darbuotojo praktinei veiklai pasirengti skirtus mokymus;

1.3. gerai išmanyti Lietuvos Respublikos teisės aktus, reglamentuojančius socialines paslaugas, jų teikimo organizavimą, dokumentų rengimo taisykles;

1.4. gebėti valdyti, kaupti, analizuoti, sisteminti, apibendrinti informaciją, rengti išvadas;

1.5. sklandžiai dėstyti mintis raštu ir žodžiu, išmanyti dokumentų rengimo principus.

**SOCIALINIO DARBUOTOJO (DARBUI SU SOC. BŪSTŲ GAVĖJAIS) FUNKCIJOS**

1. Šias pareigas einantis darbuotojas vykdo šias funkcijas:

1.1. informuoja ir konsultuoja asmenis socialinių paslaugų klausimais;

1.2. vertina asmens (šeimos) socialinių paslaugų poreikį;

1.3. vadovaujantis žmogiškosiomis vertybėmis, abipusės pagarbos, tarpusavio bendradarbiavimo principais, planuoja ir teikia socialines paslaugas asmenims ir šeimoms įrašytiems į Asmenų ir šeimų, turinčių teisę į socialinio būsto nuomą, sąrašą (toliau – socialinių paslaugų gavėjai);

1.4. dirba socialinį darbą, teikia socialines paslaugas pagal individualius socialinių paslaugų gavėjų poreikius;

1.5. stiprina socialinių paslaugų gavėjų bendravimo gebėjimus;

1.6. užmezga santykį su paslaugų gavėjais, patiriančiais įvairių sunkumų, įtraukia juos į pagalbos teikimo procesą;

1.7. bendrauja ir bendradarbiauja su asmenimis iš socialinių paslaugų gavėjo socialinės aplinkos;

1.8. kartu su socialinių paslaugų gavėju įvertina jo turimus ir trūkstamus įgūdžius, jo gebėjimus ir galimybes, paslaugų teikimo efektyvumą;

1.9. tiria ir analizuoja socialinių paslaugų gavėjų socialinius poreikius, padeda juos įgyvendinti;

1.10. rengia ir atnaujina individualios pagalbos planą, įtraukdamas į jo rengimą ir peržiūrą socialinių paslaugų gavėją;

1.11. kartu su socialinių paslaugų gavėju numato veiksmus ir priemones, kuriomis bus siekiama teigiamų jo ir jo padėties pokyčių;

1.12. skatina socialinių paslaugų gavėjų socialinį ir ekonominį aktyvumą ir savarankiškumą pagal jų poreikius ir galimybes;

1.13. savivaldybės tarybos nustatyta tvarka tikrina išnuomoto socialinio būsto būklę;

1.14. koordinuoja socialinių paslaugų gavėjų mokesčių už komunalines paslaugas mokėjimą;

1.15. prireikus, dalyvauja socialinių paslaugų gavėjų kasdienio gyvenimo įgūdžių ugdymo ir palaikymo procese (tvarkant pinigų apskaitą, perkant reikalingas prekes, paslaugas ir mokant mokesčius, planuojant namų ruošos darbus ir pan.),

1.16. tikrina ar socialinių paslaugų gavėjai laikosi socialinio būsto nuomos sutartyje nustatytų sąlygų;

1.17. iškilus problemoms, susijusioms su socialinių paslaugų gavėjo sveikatos būklės pasikeitimais, saugumu ar kitomis aplinkybėmis, informuoja įstaigos administraciją;

1.18. fiksuoja socialinių paslaugų teikimo eigą;

1.19. bendradarbiauja su kitomis valstybės ir savivaldybių institucijomis, įstaigomis ir organizacijomis socialinių paslaugų teikimo srityje;

1.20. renka ir sistemina duomenis apie suteiktas socialines paslaugas ir pagalbą;

1.21. registruoja Socialinės paramos šeimai informacinėje sistemoje duomenis apie socialinių paslaugų gavėjams suteiktas paslaugas;

1.22. teikia informaciją ir siūlymus socialinių paslaugų įstaigos vadovui ar jo paskirtiems asmenims;

1.23. prireikus pavaduoja socialinius darbuotojus jų atostogų, tarnybinių komandiruočių, laikino nedarbingumo metu ir kitais atvejais, kai jie negali eiti pareigų.

1.24. vykdo kitas teisės aktuose ir pareigybės aprašyme nustatytas funkcijas bei kitus Centro direktoriaus su Centro veikla susijusius pavedimus.

.